Raekoja platsil saab juunist septembrini olema ajutine park, mille lahenduse on loonud maastikuarhitektid.
Raekoja platsile kerkib juunist septembrini ajutine park, mis pakub külastajatele istumiskohti ja erinevaid tegevusi ning elavdab haljastuse ja ruumiobjektide näol ajutiselt väljaku ilmet. Ajutine park on osa Tallinna niinimetatud lühiajalistest ruumilistest sekkumistest ehk Rohejälje projektist.
Lisaks Raekoja platsi ruumilisele muutmisele on Tallinnal tänavu kavas rannikualade korrastamine Linnahalli ja kruiisisadama juures. Rannajoonele tekib ala ühendav promenaad ning uued haljasalad. Talisuplejatele avatakse Linnahalli kõrval oleval rannal aastaringne saun, kruiisiterminali ette kerkib tänavatoiduala, samuti toimuvad keskkonnateadlikkuse loengud.
Toimetaja: Marko Tooming